[{"text_idx": "#000003", "text": "Keha puhastumineKehakaalLaste toituminePsu\u0308hholoogiaRasvad toidus & inimkehasSport & toitumineSu\u0308sivesikud toidus & inimkehasTaimetoitlusTervise toetamine toiduga Diabeet Hingamisteede probleemid Hormonaalsed probleemid Immuunsuse toetamine Liigeste & luude tervis Nahk, juuksed & ku\u0308u\u0308ned Peavalu Psu\u0308u\u0308hilised probleemid & toitumine Seedimise toetamine Su\u0308dame-veresoonkonna tervis Va\u0308hk & toitumineTervislik toitumineToiduainetestToidutalumatus & -allergiaToitained Fu\u0308totoitained Mineraalained VitamiinidUni"}, {"text_idx": "#000005", "text": "Kas toidulisandite tarbimine on kahjulik?"}, {"text_idx": "#000007", "text": "Aeg-ajalt ilmub ajakirjanduses mo\u0303ni uudisenupp sellest, et toidulisandite tarvitamine vo\u0303ib olla tervisele kahjulik vo\u0303i lausa ohtlik. Kahjuks vo\u0303i o\u0303nneks pole to\u0303de kunagi nii must-valge. Kui ra\u0308a\u0308gitakse toidulisandite kahjulikkusest vo\u0303i kasulikkusest, tuleb alati vaadata, mida ta\u0308pselt uuriti, millist toidulisandit, mis annuses ja kui kaua kasutati, mis vormis oli lisandis sisalduv toitaine jne."}, {"text_idx": "#000008", "text": "Vaatleme na\u0308itena oomega-3 rasvhappeid sisaldavaid toidulisandeid"}, {"text_idx": "#000009", "text": "Toidulisandite mu\u0308u\u0308jad pakuvad neid palju ja va\u0308ga erinevate koostistega. Osad sisaldavad vaid oomega-3 rasvhappeid (RH), teised aga lisaks veel teisigi rasvhappeid ning muidki toitaineid. On olemas kalast, linaseemnetest ja vetikatest saadud oomega-3 RH sisaldavaid toidulisandeid. Mo\u0303nedes on oomega-3 RH u\u0308hekordne annus na\u0308iteks 300 mg, aga leidub ka niisuguseid, kus 1800 mg. Samuti on toodetes kasutatud erinevaid lisaaineid. Osad kalao\u0303lid on valmistatud puhastest vetest pu\u0308u\u0308tud kaladest, teiste pa\u0308ritolu on teadmata."}, {"text_idx": "#000010", "text": "Na\u0308iteks uuriti oomega-3 toidulisandite mo\u0303ju aktiivsus- ja ta\u0308helepanuha\u0308irele (ATH). 25 uuringust tuvastasid nende lisandite positiivse mo\u0303ju ATH-ga patsientidele vaid 13. Siit vo\u0303iks ja\u0308reldada, et oomega- 3 lisanditest selle ha\u0308ire puhul erilist kasu ei ole. U\u0308ksikasjadesse su\u0308venedes aga ilmnevad seda pealiskaudset ja\u0308reldust kummutavad asjaolud. Positiivseid tulemusi andsid eeska\u0308tt need uuringud, kus uuritav lisand sisaldas mo\u0303lemat kalao\u0303lis leiduvat oomega-3 rea rasvhapet \u2013 nii EPA-d kui DHA-d, ning lisaks ka oomega-6 rea rasvhapet GLA. Samuti olid lisandite positiivset mo\u0303ju kinnitavad uuringud pikemaajalised (kestsid va\u0308hemalt 15 na\u0308dalat) ja suurema osalejate arvuga (50 ja rohkem). Niisiis on ma\u0308rgatav positiivne mo\u0303ju siiski olemas, kuid tarvitama peab teatud koostisega lisandeid ja pikema aja jooksul."}, {"text_idx": "#000011", "text": "Et aga teha ja\u0308reldusi oomega-3 RH mo\u0303ju kohta kognitiivsele vo\u0303imekusele, peaks uuring kestma va\u0308hemalt 4 kuud, veel parem terve aasta. Nimelt on oomega-3 RH-d olulised rakumembraanide komponendid, ning membraanide oomega-3 sisaldus stabiliseerub pikema aja jooksul (selleks vo\u0303ib minna kuni 6 kuud), misto\u0303ttu lisandi mo\u0303ju ei pruugi varem ilmneda."}, {"text_idx": "#000012", "text": "Toidulisand vaid vastavalt konkreetsele vajadusele"}, {"text_idx": "#000013", "text": "Toidulisandi eesma\u0308rgiks on kompenseerida va\u0308a\u0308rast toitumisest ja elustiilist tekkinud toitainete puuduja\u0308a\u0308ki. Neid ei tohi tarvitada nii-o\u0308elda igaks juhuks, lihtsalt niisama ja suvaliselt. Samas on hea teada, et Eestis ametlikult mu\u0308u\u0308gil olevad toidulisandid sisaldavad toitaineid annustes, mis tarvitamisjuhistest kinni pidades tervist ei kahjusta. Toidulisandites sisalduvad toitained on kaasatud paljudesse kehas toimuvatesse protsessidesse. Neid valimatult ja liiga suurtes annustes sisse vo\u0303ttes vo\u0303ime teatud mehhanismid u\u0308le koormata vo\u0303i neid liialt aktiveerida ning seela\u0308bi kasu asemel kahju tekitada."}, {"text_idx": "#000014", "text": "Kas toidulisandeid on u\u0308ldse tarvis?"}, {"text_idx": "#000015", "text": "Mo\u0303nikord va\u0308idetakse, et toidust saame ka\u0308tte ko\u0303ik vajaliku, misto\u0303ttu toidulisandeid pole tegelikult u\u0308ldse tarvis. Nii on see ainult siis, kui toiduvalik on tervislik ja toitainete poolest tasakaalus. Oma klientide toitumist vaadates seda sageli va\u0308ita ei saa. Nende menu\u0308u\u0308sid analu\u0308u\u0308sides selguvad mitmed pikaajalised toitumise puuduja\u0308a\u0308gid ning sellest tingitud toitainetepuudus. Isegi juhul, kui toitumine pa\u0308evapealt ta\u0308isva\u0308a\u0308rtuslikuks muuta, vo\u0303tab organismi kosumine aega, ning u\u0308leminekuperioodil vo\u0303ivad toidulisandid aidata to\u0303sisemaid toitainete puuduja\u0308a\u0308ke korvata."}, {"text_idx": "#000016", "text": "Sageli on ka tervislikult toitujal su\u0308gis-talvisel perioodil puudu D-vitamiinist, ning neil, kes kala ei armasta, ja\u0308a\u0308b vajaka oomega-3 rasvhapetest DHA ja EPA. Puhtalt taimsel toidul olevad veganid aga vajavad kindlasti toidulisandina B12-vitamiini, sest seda taimses toidus ei leidu."}, {"text_idx": "#000017", "text": "Kui menu\u0308u\u0308s pole piisavalt aed- ja puuvilja, ja\u0308a\u0308b puudu kiudainetest ja C-vitamiinist ning foolhappest. Ta\u0308isteravilja va\u0308hesus ja seemnete-pa\u0308hklite puudumine toiduvalikus toob samuti kaasa kiudainetepuuduse, aga soodustab ka mineraalainete defitsiiti."}, {"text_idx": "#000018", "text": "Toidulisandid ei ole kahjulikud, kui neid tarvitada vaid vastavalt vajadusele ja nendega mitte liialdada. Lisandid ei asenda tervislikku toitumist, kuid teatud juhtudel vo\u0303ivad nad tervise toetamiseks vajalikud olla."}]